مهند العزاوي – على كيفك
على كيفك بعدني بركبتك ذمه
كبل لتروح هاك الجرح والجمه
ومن تنطيني ضهرك بعد لا تندار
واذا اشتاكلك يعني اني مو زلمه
وابد لتكولي لا تشمر نعمتك عيب
انت تصير زين وتنحسب نعمه
كلمن حجيت بلحظة استهزاء
ما ترجع بعد من تطلع الكلمه
مستغرب عليمن ليش شو محتار
اشرحلك شصاير حتى تفتهمه
مو ذاك الحزن حاسب حساب تخون
لان بعض البشر على الشينه يتوازة
وصحيح اعتازلك بس هية حسبة ليل
الصبح يفرجها ربك ما تضل عازة
ما ميت عليك هواي عندي عزاز
اذا ينقص جتف متطيح لجنازة
شال هواية كلبك كلبي ما جازو
ما انتظر منك راح يتجازة
حتى الاعمى اذا فات بدرب مرتين
ثالث مرة ما يحتاج عكازة
ثالث مرة اذا عثر زحمه
كبل ما انجرح حضرت ليداوون
يابس جرحي خلي تفيدك الجمه
اول ما خنت رخصت روحك حيل
الما يحترم نفسه تريدني احترمه
تتنفس وتمشي وانت شابع موت بعيوني
وبعد ما تجوزلك رحمه
لو غالي انقهر بس شي رخيص وراح
ما اهتم لان ما تستحق همي
روح وراح ترجع نادم ومذلول
واكلك دنكتلك ما كدرت تطول
تبقى تعلي صوتك تعلي صوتك
خاطر اسمع شي واضل ما منتبه ما اسمعك شتكول
واصير كبال عينك واحضن ليسواك
ومن تدير ضهرك تمشي بس مشلول
واصيح وتلتفت لفة الطفل لامه
وتذب الذنب والوم على القسمه
واضحكلك واكلك يلا سهله تصير
بس لا تنسى عندي بركبتك ذمه